མདོ་སྡེ་ལས་བརྒྱ་བ་ལས།ལུས་ཅན་རྣམས་ཀྱི་ལས་རྣམས་ནི།།བསྐལ་བ་བརྒྱར་ཡང་ཆུད་མི་ཟ།།ཚོགས་ཤིང་དུས་ལ་བབ་པ་དང་།།འབྲས་བུ་སྨིན་པ་ཉིད་དུ་འགྱུར།།ཞེས་གསུངས་པ་ལྟར་ང་ཚོ་དེ་རིང་གནས་འདིར་འཛོམས་པའང་ངེད་ཅག་ཐུན་མོང་སྤྱིའི་སྔོན་ལས་ཀྱི་འབྲས་བུ་རྣམ་པར་སྨིན་པའི་དན་རྟགས་སུ་ཟད་ཅིང་།ནང་སྒོས་སུ་ང་རང་ནང་བསྟན་སློབ་གླིང་གི་གླིང་གཙོར་བསྐོས་པ་ནི་སྔོན་བསགས་ཀྱི་ལས་འབྲས་ཡིན་ལ།སྲིད་གཞུང་གི་མངགས་བཅོལ་ཡང་ཡིན།དེ་རིང་ནས་བཟུང་།ངས་རང་ནུས་ཡོད་དགུ་རྩལ་སྤྲུག་གིས་བྱ་ལས་ལ་འབད་ནས་སློབ་གླིང་གི་སྤྱི་ཚོགས་ཀྱི་དགེ་ཕན་འདོན་སྤེལ་ཅི་ཐུབ་བྱས་ཏེ།འཆམ་མཐུན་སྤྱི་ཚོགས་བསྐྲུན་པར་ནུས་པ་གང་ལེགས་འདོན་རྒྱུ་ལགས།